Video: Burre wil mense weer laat glo | Maroela Media
Video: Burre wil mense weer laat glo
"Laat die droogte kom"(Foto: Skermgreep uit die video)
"Eendag vee ons al die trane weg, want jy's nie alleen in die geveg. So laat die droogte kom, ons staan reg."
Só sing Burre Burger, Pierre Rossouw, Burger le Roux en Uli van Wyk in hul jongste liedjie genaamd "Laat die droogte kom" wat Dinsdag bekendgestel is.
Burger vertel dat die skryf, opneem van die liedjie en die maak van die musiekvideo alles binne 'n week gebeur het.
"Ek het vir Pierre gesê ek wil bitter graag 'n liedjie opneem as ek ooit kan. Johan Fourie het toe ingestem om die liedjie te skryf. Ons het die liedjie op dieselfde dag opgeneem as wat hy dit geskryf het. Minder as 'n week later het ons die musiekvideo by die Theewaterskloofdam opgeneem," het hy gesê.
"Ek het nog altyd 'n droom gehad om 'n liedjie op te neem, en as ek 'n droom het wil ek hom najaag so goed as ek kan," het Burger aan Maroela Media gesê.
"Almal dink mos hulle kan sing, en ek sê altyd mans is eintlik net stortsangers. Maar ek is nog altyd lief vir sing, dit vir my is dit 'n kleintyddroom wat nou waar word," het hy gesê.
Burger het gesê hy hoop dat die video 'n positiewe impak op mense sal hê.
"Die groot ding wat ons probeer regkry is om mense te kry om weer in mekaar te glo. Ons sing ook 'die droogte kan maar kom' want as ons in die liewe Vader glo en in mekaar glo, dan kan ons die droogte oorwin."
"Die liedjie wil vir mense sê dat hulle nie hulself hoef te bekommer nie, alles sal orraait wees. Bly net glo," het hy gesê.
Kyk na die musiekvideo vir "Laat die droogte kom" hier:
Ons eerste een saam: Laat die droogte kom…
Ek glo nie aan opgee nie, ek weet ons sal altyd saam staan en ons mede mens help… Hierdie video is geksiet in die Theewaterskloofdam, dit was een van my drome wat waar geword het. Mens moet so leef dat jou drome jou eintlik bang maak, ek hoop nie my droom maak nou miljoene daar buite bang nie, laat weet wat julle dink van die video…Dis ek, Uli van Wyk, Die Pierre Rossouw Show en Burger le Roux saam in een video… Share dit en maak dit viral, miskien saai kykNET dit binnekort uit, miskien sien Karen Meiring of Hannes van Wyk of een dit raak… Miskien wys Pieter Koen dit of self Liebie Opperman… Net miskien speel Martelize Brink of Johan Rademan dit op Monitor en Spektrum op RSG net miskien speel Susan Botha van Groot FM 90.5 dit… Net misken wys Arnold Coleske of Barry Pretorius dit by Afrikaans is Groot… Miskien skryf Maroela Media iets oor dit of self Huisgenoot…Miskien maak die een song dat almal saam ons wil staan en boere help…Help my projek met selfs net R20…Ons help regtig boereDROOGTEHULP MET BURRE BURGER NPC FNB CHEQUE ACCOUNT: 62721858522 REF: hoopBRANCH CODE: 200406 (vredendal)Paypal: burre@droogtehulp.co.za
Posted by Burre Burger on Tuesday, 27 November 2018
Foto's: Hiér is die beste strande in die wêreld
Regtig??!! Laat die droogte maar kom.
Lewe en dood is in die mag van die tong…
Sê vir hulle: So waar as Ek leef, spreek die Here , waarlik, soos julle voor my ore gespreek het, so sal Ek aan julle doen.
NÚMERI 14:28 AFR53
Gaan kyk die video en luister mooi hoeveel hoop en geloof daar gespreek word!! En gaan kyk op facebook hoe die Here deur Burre werk…. Veel meer lewe as dood!!!!